黃梓謙

黃梓謙係香港親中派政治人，民主思路前成員。

簡歷
黃梓謙喺屯門友愛邨長大，曾經喺順德聯誼總會何日東小學同埋順德聯誼總會譚伯羽中學讀書。之後喺香港大學翻譯系畢業，再先後喺英國倫敦大學讀法學學士同牛津大學讀外交學碩士。去到2021年，佢喺北京清華大學社會科學院社會學博士畢業，仲成為2021年清華大學學生年度人物。

社會同政治參與 
黃梓謙係凝動香港體育基金創辦人，2016年加入政治團體民主思路做理事，同年代表呢個組織參選立法會選舉香港島直選。

2019年7月31號，黃梓謙認為好難修補社會撕裂，跟埋麥嘉晉退出民主思路，2021年12月，佢喺第7屆香港立法會選舉參選選舉委員會界別，以956票落選。

喺北京未經諮詢或香港人同意而強行訂立，引起泛民主派爭議嘅《香港國安法》之後，西方世界唔少聲音認為香港情況惡化，但黃梓謙喺2021年3月10號嘅時候就喺聯合國人權理事會會議代表中國聯合國協會發言，聲稱指控無根據。

部分公職資料 

香港特別行政區兒童事務委員會非官方委員
 平等機會委員會委員
 民政事務局戴麟趾爵士康樂基金成員
 整筆撥款獨立處理投訴委員會成員
 社會福利署義工推廣及宣傳小組 成員
 全國港澳研究會理事
 香港再出發大聯盟共同發起人
 香港嶺南大學國際事務文學碩士顧問委員會成員

外部連結 

黃梓謙競選網站

黃梓謙的Instagram
 黃梓謙的LinkedIn
 http://www.scmp.com/author/gary-wong-chi-him

梓謙
香港專欄作家
香港大學舊生

香港建制派人士